ai4bharat/Pralekha huggingface dataset:
ప్రధాన మంత్రి కార్యాలయం
గుజరాత్లోని కెవాడియాలో ఆరోగ్య వన్, ఆరోగ్య కుటీర్, ఏక్తా మాల్, చిల్డ్రన్ న్యూట్రిషన్ పార్క్ను ప్రారంభించిన ప్రధాన మంత్రి
గుజరాత్లో కెవాడియా ఇంటిగ్రేటెడ్ డెవలప్మెంట్ కింద ప్రధాన మంత్రి శ్రీ నరేంద్ర మోడీ వివిధ ప్రాజెక్టులను ప్రారంభించారు. కెవాడియాలో ఆరోగ్య వన్, ఆరోగ్య కుటీర్లను శ్రీ మోడీ ప్రారంభించారు. ఏక్తా మాల్, చిల్డ్రన్ న్యూట్రిషన్ పార్కులను కూడా ఆయన ప్రారంభించారు.
ఆరోగ్య వన్ మరియు ఆరోగ్య కుటీర్ః
ఆరోగ్య వన్ను 17 ఎకరాల విస్తీర్ణంలో ఏర్పాటు చేశారు. ఇక్కడ 380 జాతుల 5 లక్షల మొక్కలు ఉన్నాయి. ఆరోగ్య కుటిర్లో శాంతిగిరి వెల్నెస్ సెంటర్ అనే సాంప్రదాయ చికిత్సా సౌకర్యం ఏర్పాటు చేశారు. ఇది ఆయుర్వేదం, సిద్ధ, యోగా మరియు పంచకర్మల విధానాల ద్వారా ఆరోగ్య సంరక్షణను అందిస్తుంది.
ఏక్తా మాల్ః
భారతదేశం నలుమూలల నుండి విభిన్నమైన హస్తకళలు మరియు సాంప్రదాయ వస్తువులను ఈ మాల్లో ప్రదర్శిస్తారు. మాల్ వైవిధ్యంలో ఐక్యతను సూచించేలా
హస్తకళలు, సాంప్రదాయ వస్తువులను ఈ మాల్లో ప్రదర్శిస్తారు. దీనిని 35000 చదరపు అడుగుల విస్తీర్ణంలో ఏర్పాటు చేశారు. ఈ మాల్ భారతదేశంలో నిర్దిష్ట రాష్ట్రానికి ప్రాతినిధ్యం వహించేలా 20 ఎంపోరియాల్ని కలిగి ఉంది. ఈ మాల్ను కేవలం 110 రోజుల్లో నిర్మించబడింది.
చిల్డ్రన్ న్యూట్రిషన్ పార్క్ & మిర్రర్ మేజ్ః
పిల్లల కోసం ప్రపంచంలోనే మొట్టమొదటి టెక్నాలజీ ఆధారితంగా ఏర్పాటు చేసిన న్యూట్రిషన్ పార్క్ ఇది. దాదాపు 35000 చదరపు అడుగుల విస్తీర్ణంలో దీనిని ఏర్పాటు చేశారు. ఇందులో ఏర్పాటు చేసిన న్యూట్రీ రైలు పార్కులో ‘ఫల్షాకా గృహం’, ‘పయోనగరి’, ‘అన్నపూర్ణ’, ‘పోషన్ పురాన్’, మరియు ‘స్వస్త భారతం’ వంటి వివిధ ఉత్తేజకరమైన థీమ్ ఆధారిత స్టేషన్ల గుండా ప్రయాణిస్తుంది. మిర్రర్ మేజ్, 5 డీ వర్చువల్ రియాలిటీ థియేటర్ మరియు ఆగ్మెంటెడ్ రియాలిటీ గేమ్స్ వంటి వివిధ ఎడ్యుటైన్మెంట్ కార్యకలాపాల ద్వారా పోషకాలపై అవగాహన పెంచుతుంది.
ప్రధాన మంత్రి కార్యాలయం
రెండు వారాల వ్యవధి లో రెండో గుండెమార్పిడి ని పూర్తి చేసినందుకు గాను ఆర్మీ ఇన్స్ టిట్యూట్ ఆఫ్ కార్డియో థొరేసిక్సైన్సెస్  వైద్యుల ను ప్రశంసించిన ప్రధాన మంత్రి
రెండు వారాల వ్యవధి లోనే రెండో గుండె మార్పిడి ని పూర్తి చేసినందుకు గాను ఆర్మీ ఇన్స్ టిట్యూట్ ఆఫ్ కార్డియో థోరేసిక్ సైన్సెస్  కు చెందిన వైద్యుల ను ప్రధాన మంత్రి శ్రీ నరేంద్ర మోదీ ప్రశంసించారు.
భారతీయ సైన్యం యొక్క సదరన్ కమాండ్ చేసినటేవంటి ఒక ట్వీట్ కు ప్రధాన మంత్రి ప్రత్యుత్తరమిస్తూ -
‘‘అభినందనీయమైనటువంటి ప్రయాస. దీని లో పాలుపంచుకొన్న వారందరినీ నేను ప్రశంసిస్తున్నాను.’’ అని పేర్కొన్నారు.
రక్షణ మంత్రిత్వ శాఖ
భారత పర్యటనలో బంగ్లాదేశ్ నౌకాదళం అధినేత అడ్మిరల్ షాహీన్ ఇక్బాల్
బంగ్లాదేశ్ నౌకాదళం అధినేత అడ్మిరల్ ఎం షాహీన్ ఇక్బాల్ భారత దేశంలో అధికారిక పర్యటనలో ఉన్నారు. అక్టోబరు 23 నుండి 29, 2021 వరకు ఆయన భారత్లో పర్యటించనున్నారు. తన పర్యటనలో భాగంగా అడ్మిరల్ ఎం షాహీన్ ఇక్బాల్, న్యూఢిల్లీలోని
డిఫెన్స్ స్టాఫ్ అధినేత, భారత ప్రభుత్వంలోని ఇతర ఉన్నత స్థాయి అధికారులతో పాటుగా నౌకాదళం అధినేతతోనూ సమావేశం కానున్నారు. ద్వైపాక్షిక పరస్పర చర్యల సమయంలో అంతర్జాతీయ సముద్ర సరిహద్దు రేఖ వెంట పెట్రోలింగ్లో సమన్వయం, ద్వైపాక్షిక కసరత్తు బొంగోసాగర్, నావికా శిక్షణ నిర్వహణ మరియు ప్రతినిధుల పరస్పర సందర్శనల వంటి వివిధ ఉమ్మడి సహకార ప్రయత్నాలకు సంబంధించిన అంశాలు చర్చించనున్నారు. ఢిల్లీలో ముందుగా నిర్ణయించిన కార్యక్రమాలు పూర్తయిన తర్వాత, అడ్మిరల్ షాహీన్ ఇక్బాల్ ముంబయి వెళతారు. అక్కడ ఆయన వెస్ట్రన్ నేవల్ కమాండ్, ఫ్లాగ్ ఆఫీసర్ కమాండింగ్-ఇన్-చీఫ్ ఆర్ హరి కుమార్తో కూడా సమావేశమవుతారు. పశ్చిమ నౌకాదళ కమాండ్ యొక్క ఫ్లాగ్షిప్ను కూడా సందర్శిస్తారు.
ముంబయి సందర్శన పూర్తయిన తర్వాత, అడ్మిరల్ వెల్లింగ్టన్లోని డిఫెన్స్ సర్వీసెస్ స్టాఫ్ కాలేజీకి శిక్షణ కార్యకలాపాలను చూడటానికి మరియు కమాండెంట్, డీఎస్ఎస్సీతో సంభాషించడానికి వెళ్లారు. భారతదేశం, బంగ్లాదేశ్ చరిత్ర, భాష, సంస్కృతి మరియు ఇతర సామాన్యతల సమూహాలను పంచుకుంటాయి. అత్యుత్తమ ద్వైపాక్షిక సంబంధాలు సార్వభౌమత్వం, సమానత్వం, విశ్వాసం, అవగాహనపై ఆధారపడిన భాగస్వామ్యాన్ని ప్రతిబింబిస్తాయి, ఇది వ్యూహాత్మక సంబంధాలకు అతీతంగా ఉంటుంది. ఈ సంవత్సరం బంగ్లాదేశ్ విమోచన యుద్ధం , 1971లో జరిగిన యుద్ధంలో విజయవంతమైన తరుణాన్ని పురస్కరించుకొని గోల్డెన్ జూబ్లీ వేడుకలను భారత్ మరియు బంగ్లాదేశ్ సంయుక్తంగా జరుపుకోనున్నాయి. నౌకాదళాల పరస్పరం ఓడల సందర్శనలు మరియు బంగ్లాదేశ్ సాయుధ బలగాల బృందం న్యూఢిల్లీలో రిపబ్లిక్ డే పరేడ్ 2021లో పాల్గొనడం మరియు యుద్ధ స్మారక చిహ్నాలను బహుకరించడం వంటి అనేక ఉమ్మడి కార్యకలాపాలు నిర్వహించబడ్డాయి. 2021 చివరి త్రైమాసికంలో, నావల్ వార్ కాలేజ్ & ఇండియన్ నేవల్ అకాడమీలో బంగ్లాదేశ్ వార్ వెటరన్స్ చర్చలు నిర్వహించడం మరియు బంగ్లాదేశ్లోని 'విక్టరీ డే సెలబ్రేషన్స్'లో ఇండియన్ ఆర్మ్డ్ ఫోర్సెస్ కంటెంజెంట్ & బ్యాండ్ పాల్గొనడం వంటి వివిధ రకాలైన ఆయా కార్యక్రమాలు ప్రణాళిక చేయబడ్డాయి.
ప్రధాన మంత్రి కార్యాలయం
ఆఫ్ఘనిస్థాన్ సిక్కు-హిందూ ప్రతినిధి బృందంతో ప్రధానమంత్రి సమావేశం
ఆపదలో తమను ఆదుకున్నందుకు.. ఆఫ్ఘనిస్తాన్ నుంచి సురక్షితంగా
భారత్ తీసుకొచ్చే ఏర్పాట్లు చేసినందుకు ప్రధానికి ప్రతినిధుల కృతజ్ఞతలు;
ఇది మీ సొంతిల్లు.. మీరు అతిథులు కారు... భారత్ మీ స్వగృహమే: ప్రధానమంత్రి ;
సీఏఏ అమలుపై ప్రధానికి ప్రతినిధుల ధన్యవాదాలు.. ప్రపంచ ప్రధానమంత్రి గా ప్రశంస;
ఆఫ్ఘన్ నుంచి గురుగ్రంథ సాహిబ్ ప్రతిని భారత్కు సగౌరవంగా తీసుకొచ్చేలా ప్రత్యేక ఏర్పాట్లపై ప్రధానమంత్రి వ్యాఖ్యలు విన్నపుడు మా కళ్లలో నీళ్లు తిరిగాయి: ప్రతినిధులు;
భవిష్యత్తులోనూ అన్ని కష్టాలు.. సమస్యల పరిష్కారంలో
నిరంతర మద్దతుపై ప్రతినిధులకు ప్రధానమంత్రి హామీ
ప్రధానమంత్రి శ్రీ నరేంద్ర మోదీ ఇవాళ నం.7 లోక్ కల్యాణ్ మార్గ్లో ఆఫ్ఘనిస్థాన్ సిక్కు-హిందూ ప్రతినిధి బృందంతో సమావేశమయ్యారు. ఆఫ్ఘనిస్థాన్ నుంచి సిక్కులు, హిందువులను సురక్షితంగా భారతదేశానికి తీసుకురావడంపై ఈ సందర్భంగా ప్రతినిధి బృందం ప్రధానమంత్రిని సత్కరించి, ధన్యవాదాలు తెలిపింది. ప్రధాని వారికి ఆహ్వానం పలుకుతూ- వారు సొంత ఇంటికి వచ్చినవారే తప్ప అతిథులు కారని, భారతదేశం వారి స్వగృహమని వ్యాఖ్యానించారు. ఆఫ్ఘనిస్థాన్లో వారు ఎదుర్కొన్న అంతులేని కష్టాల గురించి, వారిని భారతదేశానికి సురక్షితంగా తీసుకురావడం కోసం ప్రభుత్వం చేసిన సహాయం గురించి ప్రధాని మాట్లాడారు. అలాగే పౌరసత్వ  చట్టం  ప్రాముఖ్యంతోపాటు దానివల్ల కలిగే ప్రయోజనాల గురించి కూడా ఆయన వారికి వివరించారు. భవిష్యత్తులోనూ అన్ని కష్టాలు, సమస్యల పరిష్కారంలో వారికి నిరంతర మద్దతుపై ప్రధానమంత్రి వారికి హామీ ఇచ్చారు.
గురు గ్రంథ్ సాహిబ్ను గౌరవించే సంప్రదాయంలోని ప్రాధాన్యం గురించి కూడా ప్రధానమంత్రి మాట్లాడారు. ఈ నేపథ్యంలో గురు గ్రంథ్ సాహిబ్ ప్రతిని ఆఫ్ఘనిస్తాన్ నుంచి భారత్ తీసుకొచ్చేందుకు చేసిన ప్రత్యేక ఏర్పాట్ల గురించి వెల్లడించారు. ఆఫ్ఘన్ల నుంచి ఎన్నో ఏళ్లుగా తనకు లభిస్తున్న ప్రేమాభిమానాలను ప్రస్తావిస్తూ, తన కాబూల్ పర్యటన సమయంలో వారు చూపిన గౌరవాదరాలను గుర్తు తెచ్చుకున్నారు.
సిక్కు-హిందూ సామాజిక సభ్యులను భారతదేశానికి సురక్షితంగా తీసుకురావడానికి ప్రధానమంత్రి అన్నిరకాలుగా చేయూతనివ్వడంపై శ్రీ మంజిందర్ సింగ్ సిర్సా ఆయనకు కృతజ్ఞతలు తెలిపారు. తమ గోడును ఏ ఒక్కరూ పట్టించుకోని తరుణంలో ప్రధానమంత్రి నిరంతరం మద్దతునిస్తూ సకాలంలో సహాయం అందించారని కొనియాడారు. ఆపద సమయంలో తమకు అండగా నిలిచినందుకు ప్రతినిధి బృందంలోని ఇతర సభ్యులు కూడా ప్రధానికి కృతజ్ఞతలు తెలిపారు. ఆఫ్ఘన్ నుంచి గురుగ్రంథ సాహిబ్ ప్రతిని భారత్కు సగౌరవంగా తీసుకొచ్చేలా ప్రత్యేక ఏర్పాట్లు చేసినట్లు ప్రధాని చెబుతుండగా తమ కళ్లలో నీళ్లు సుడులు తిరిగాయని వారు చెప్పారు. ‘సీఏఏ’ అమలుపైనా ప్రధానికి వారు ధన్యవాదాలు తెలుపుతూ, ఇది తమ సమాజానికి అంతులేని ఆత్మస్థైర్యాన్నిస్తుందని పేర్కొన్నారు. ఒక్క భారతదేశానికే కాకుండా ప్రపంచం మొత్తానికీ ప్రధానమంత్రిగా శ్రీ మోదీని ప్రతినిధులు అభివర్ణించారు. ప్రపంచవ్యాప్తంగా ప్రత్యేకించి... హిందువులు, సిక్కులు ఎదుర్కొంటున్న కష్టనష్టాలను అర్థం చేసుకుని, సంక్లిష్ట సందర్భాల్లో తక్షణ సహాయం అందించడానికి ఆయన కృషి చేయడమే ఇందుకు కారణమని వారు పేర్కొన్నారు. కాగా, ఆఫ్ఘన్ హిందూ-సిక్కు సమాజం ప్రతినిధులతో ప్రధానమంత్రి సమావేశం కార్యక్రమంలో కేంద్ర మంత్రులు శ్రీ హర్దీప్ సింగ్ పూరి, కేంద్ర సహాయమంత్రి శ్రీమతి మీనాక్షి లేఖి కూడా పాల్గొన్నారు.
(
పౌర విమానయాన మంత్రిత్వ శాఖ
“వందే భారత్ మిషన్” కింద 7 మే 2020 నుండి 43 విమానాలలో 8,503 మంది భారతీయులను విదేశాల నుండి స్వదేశానికి తరలింపు
మే 7వ తేదీన ప్రారంభమైన “వందే భారత్ మిషన్” లో భాగంగా గత ఆరు రోజుల నుంచి ఎయిర్ ఇండియా మరియు ఎయిర్ ఇండియా ఎక్స్ప్రెస్ నడుపుతున్న 43 ఇన్బౌండ్ విమానాలలో 8,503 మంది భారతీయులను విదేశాల నుంచి తిరిగి భారతదేశానికి తీసుకువచ్చారు. విదేశాలలో చిక్కుకు పోయిన వారిని స్వదేశానికి రప్పించేందుకు గాను భారత ప్రభుత్వం ఈ నెల 7వ తేదీన “వందే భారత్ మిషన్” పేరిట అతిపెద్ద కార్యక్రమాన్ని ప్రారంభించింది. ఈ మిషన్ కింద భారతీయులను తిరిగి స్వదేశానికి తీసుకురావడానికి పౌర విమానయాన మంత్రిత్వ శాఖ  , విదేశీ వ్యవహారాల మంత్రిత్వ శాఖ, రాష్ట్ర ప్రభుత్వాలతో సమన్వయం చేస్తోంది. ఎయిర్ ఇండియాతో పాటు దాని అనుబంధ సంస్థ ఎయిర్ ఇండియా ఎక్స్ప్రెస్ 12 దేశాలకు మొత్తం 64 విమానాలను  నడుపుతొంది. మొదటి దశలో 14,800 మంది భారతీయులను తిరిగి స్వదేశానికి రప్పించడానికి అమెరికా , యూకే, బంగ్లాదేశ్, సింగపూర్, సౌదీ అరేబియా, కువైట్, ఫిలిప్పీన్స్, యుఏఈ మరియు మలేషియాలకు విమాన సర్వీసులను నడిపించింది. ఈ భారీ వాయు తరలింపు మిషన్లోని ప్రతి పనిని ప్రభుత్వం మరియు డీజీసీఏ నిర్దేశించిన భద్రత మరియు పరిశుభ్రత ప్రోటోకాల్కు ఖచ్చితంగా కట్టుబడి చేపడుతున్నారు. ఎంఓసీఏ, ఏఏఐ మరియు ఎయిర్ ఇండియా ఈ సున్నితమైన వైద్య తరలింపు మిషన్లలో ప్రయాణీకులు, సిబ్బంది మరియు గ్రౌండ్ హ్యాండ్లింగ్ సిబ్బంది యొక్క భద్రత విషయంలో అత్యధిక ప్రాధాన్యతనిస్తూ ఈ విషయంలో ఎలాంటి రాజీ లేకుండా నిర్వహిస్తున్నారు. ఈ మిషన్కు ప్రభుత్వ మార్గదర్శకాలకు అనుగుణంగా విస్తృతమైన మరియు ఖచ్చితమైన భద్రతా ఏర్పాట్లు చేశారు.
(
యు పి ఎస్ సి
కాంట్రాక్టు పద్ధతిన సంయుక్త కార్యదర్శి స్థాయి/ డైరెక్టర్/ డిప్యూటీ కార్యదర్శి స్థాయి పదవుల కోసం లేటరల్  నియామకం
లేటరల్  నియామకం ద్వారా నలుగురు సంయుక్త కార్యదర్శులు, 16మంది డైరెక్టర్లు/ డిప్యూటీ కార్యదర్శులను తీసుకుంటారు
భారత సిబ్బంది & శిక్షణ  విభాగంనుంచి అందుకున్న విజ్ఞప్తి మేరకు, కాంట్రాక్టు ప్రాతిపదికన ప్రభుత్వంలో సంయుక్త కార్యదర్శి/ డైరెక్టర్/ డిప్యూటీ కార్యదర్శి స్థాయిలో దిగువన పేర్కొన్న ప్రభుత్వ విభాగాలు/ మంత్రిత్వ శాఖలలో చేరేందుకు దరఖాస్తులను ఆహ్వానిస్తున్నారుః-
వ్యవసాయ & రైతాంగ సంక్షేమ మంత్రిత్వ శాఖ పరిధిలోని వ్యవసాయం & రైతాంగ సంక్షేమ విభాగం
పౌర విమానయాన మంత్రిత్వ శాఖ
రసాయనాలు & ఎరువుల మంత్రిత్వ శాఖ పరిధిలోని రసాయనాలు & పెట్రో కెమికల్స్ విభాగం
కార్పొరేట్ వ్యవహారాల మంత్రిత్వ శాఖ
వినియోగదారుల వ్యవహారాలు, ఆహారం & ప్రజా పంపిణీ మంత్రిత్వ శాఖకు చెందిన ఆహారం & ప్రజా పంపిణీ విభాగం
భారీ పరిశ్రమల మంత్రిత్వ శాఖ
విద్యా మంత్రిత్వ శాఖలోని ఉన్నత విద్య విభాగం
గృహ & పట్టణ వ్యవహారాల మంత్రిత్వ శాఖ
చట్ట & న్యాయ మంత్రిత్వ శాఖలోని న్యాయ వ్యవహారాల విభాగం
వాణిజ్య & పరిశ్రమల మంత్రిత్వ శాఖ పరిధిలోని పరిశ్రమలకు ప్రోత్సాహం & అంతర్గత వాణిజ్య విభాగం
రసాయనాలు & ఎరువుల మంత్రిత్వ శాఖ పరిధిలోని ఫార్మాస్యూటికల్స్  విభాగం
విద్యా మంత్రిత్వ శాఖ పరిధిలోని పాఠశాల విద్య & అక్షరాస్యత విభాగం
పైన పేర్కొన్న మంత్రిత్వ శాఖలు/ విభాగాలకు లేటరల్  నియామకం ద్వారా నలుగురు సంయుక్త కార్యదర్శులు, 16 డైరెక్టర్లు/ డిప్యూటీ కార్యదర్శులను నియమించనున్నారు.
అభ్యర్ధుల కోసం దీనికి సంబంధించిన వివరణాత్మక ప్రకటనను, సూచనలను కమిషన్ వెబ్సైట్పై 20 మే 2023న అప్లోడ్ చేస్తారు. ఆసక్తి కలిగిన అభ్యర్ధులు 20 మే 2023 నుంచి 19 జూన్ 2023 వరకు దరఖాస్తు చేసుకోవచ్చు.
అభ్యర్ధులు తమ ఆన్లైన దరఖాస్తుల ద్వారా ఇచ్చిన సమాచారం ఆధారంగా ఇంటర్వ్యూ కోసం షార్ట్ లిస్ట్ చేస్తారు. అందించిన సమాచారం సరైందని వారు నిర్ధారించాలి.
యువజన వ్యవహారాలు, క్రీడల మంత్రిత్వ శాఖ
గౌరవనీయ ప్రధాని ఫిట్ ఇండియా సంవాదంలో భాగమవ్వడం గౌరవంగా భావిస్తున్నాను : విరాట్ కోహ్లి
ప్రధాని ఫిట్ ఇండియా సంవాదంలో భాగమవుతున్న ఫిట్ నెస్ ప్రభావశీలుర అభిప్రాయాలు
సెప్టెంబర్ 24 మధ్యాహ్నం 12 గంటలకు ప్రధాని శ్రీ నరేంద్ర మోదీ ఆధ్వర్యంలో ఫిట్ ఇండియా సంవాదం నిర్వహించబోతున్నారు. ఆయన దేశంలోని పలువురు ముఖ్యమైన ఫిట్ నెస్ ప్రభావశీలులతో  మాట్లాడబోతున్నారు. ఈ కార్యక్రమంలో కేంద్ర క్రీడాశాఖ మంత్రి శ్రీ కిరెన్ రిజిజు కూడా పాల్గొనబోతున్నారు.
ఈ కార్యక్రమంలో పాల్గొని తమ ఆలోచనల్ని పంచుకోబోతున్న ప్రభావశీలుల్లో భారతదేశ క్రికెట్ టీమ్ సారథి శ్రీ విరాట్ కోహ్లి, ఫిట్ నెస్ నిపుణుడు మిలింద్ సోమన్, పారాలింపియన్ గోల్డ్ మెడలిస్ట్ దేవేంద్ర ఝాఝారియా, పోషక ఆహార నిపుణురాలు రజుతా దివేకర్ , జమ్ము కాశ్మీర్ కు చెందిన ఫుట్ బాల్ క్రీడాకారిణి అఫ్సాన్ ఆషిక్, ఐఐటి, ఎంఐటిలలో అభ్యసించిన స్వామి శివధ్యానమ్ సరస్వతి, భారతీయ శిక్షణా మండలికి చెందిన ముకుల్ కనిత్కర్ మొదలైన వారు ఈ కార్యక్రమంలో పాల్గొనబోతున్నారు.
భారతీయ యువతకు ఆదర్శంగా నిలిచిన కెప్టెన్ విరాట్ కోహ్లి ఈ కార్యక్రమంలో పాల్గొనడంపైన తన సంతోషాన్ని ట్విట్టర్ లో పంచుకున్నారు. గౌరవనీయ ప్రధాని నిర్వహిస్తున్న ఫిట్ ఇండియా సంవాదంలో పాల్గొనడం నాకు దక్కిన గొప్ప గౌరవంగా భావిస్తున్నానని, ఫిట్ నెస్ గురించి ఇంకా పలు విషయాల గురించి ఈ కార్యక్రమంలో నేను మాట్లాడబోతున్నానంటూ ఆయన వివరించారు.
ఫిట్ నెస్ రంగంలో బాగా పేరొందిన ప్రభావశీలురలలో ఒకరు శ్రీ మిలింద్ సోమన్. ఐరన్ మ్యాన్ పోటీలో విజేతగా నిలిచారు. ఫిట్ ఇండియా సంవాదంద్వారా తన ఫిట్ నెస్ రహస్యాలను పంచుకోబోతున్నారు.చిన్న చిన్న వ్యాయామాలను ప్రచారం చేస్తూ వస్తున్న తాను వాటి గురించి ప్రధానితో మాట్లాడబోతున్నానని ఆయన అంటున్నారు.
ఈ కార్యక్రమంలో పాల్గొనబోతున్నవారు తమ ఫిట్ నెస్ ప్రయాణానికి సంబంధించిన విలువైన అనుభవాలను అందరితో పంచుకోబోతున్నారు. ఇది ఆన్ లైన్ కార్యక్రమం. పోషణ, ఆరోగ్యం, ఇంకా ఫిట్ నెస్కు సంబంధించిన పలు అంశాలు ఈ సంవాదంలో చోటుచేసుకోబోతున్నాయి.
స్ఫూర్తి ప్రదాతగా నిలిచిన పారాలింపియన్ దేవేంద్ర ఝాఝారియా అందరికీ శారీరక దారుఢ్యం కలిగించాలనే లక్ష్యాన్ని కలిగి వున్నారు. పారాలింపిక్ కమిటీ ప్రతినిధిగా గౌరవనీయ ప్రధాని శ్రీ నరేంద్ర మోడీజీతో కలిసి ఈ సంవాదంలో పాల్గొనబోతున్నానంటూ ఆయన అన్నారు.
గౌరవనీయులైన ప్రధాని శ్రీ నరేంద్ర మోదీ స్వయంగా ఈ ఫిట్ ఇండియా ఉద్యమానికి రూపకల్పన చేశారు. ఆయన దాన్ని గత ఏడాది ఆగస్టు 29న ప్రారంభించారు. మొదటి కార్యక్రమంలో మూడున్నర కోట్ల భారతీయులు వివిధ అంశాల్లో పాల్గొన్నారు. మరో రెండుకోట్ల మంది గత ఏడాది ఆగస్టు 15న నిర్వహించిన ఫిట్ ఇండియా ఫ్రీడమ్ రన్ కార్యక్రమంలో పాల్గొన్నారు. డిజిటల్ ద్వారా వీక్షిస్తూ 30 కోట్ల మంది ప్రజలు ఈ కార్యక్రమాల్లో పాల్గొన్నారు.
ఫిట్ ఇండియా ఉద్యమాన్ని మరింత ముందుకు తీసుకుపోవడానికిగాను ఫిట్ ఇండియా సంవాదాన్ని ఏర్పాటు చేశారు. దీని ద్వారా ఆరోగ్యం, శారీరక దృఢత్వానికి సంబంధించి ప్రజలనుంచి ఆలోచనల్ని స్వీకరించి ఈ ఉద్యమాన్ని ముందుకు తీసుకుపోతారు.
ఎన్ ఐసి వారి లింకు ద్వారా ఎవైనా సరే తమ పేరును నమోదు చేసుకోవచ్చు. లింకు
https://pmevents.ncog.gov.in ఈ కార్యక్రమం డిడి న్యూస్, డిడి ఇండియాలలో ప్రసారమవుతుంది. డిస్నీ హాట్ స్టార్ లాంటి ఆన్ లైన్ ప్లాట్ ఫామ్స్ లో ప్రసారమవుతుంది.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 180.40 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 33,917
మొత్తం కేసుల్లో క్రియాశీల కేసులు 0.08%
ప్రస్తుత రికవరీ రేటు 98.72%
గత 24 గంటల్లో 4,722 మంది కోలుకున్నారు. దీంతో, కోలుకున్నవారి మొత్తం సంఖ్య 4,24,46,171 కు పెరిగింది.
గత 24 గంటల్లో 2,568 కొత్త కేసులు నమోదయ్యాయి.
రోజువారీ పాజిటివిటీ రేటు 0.37%
వారపు పాజిటివిటీ రేటు 0.46%
గత 24 గంటల్లో చేసిన 7,01,773 కొవిడ్ పరీక్షలతో కలిపి ఇప్పటివరకు 77.97 కోట్ల పరీక్షలు చేశారు.
ప్రధాన మంత్రి కార్యాలయం
చీతా కు పేరు పెట్టే పోటీ లో విజేతలైనవారి కి అభినందనల ను తెలిపిన ప్రధాన మంత్రి
చీతా నామకరణం తాలూకు పోటీ లో విజేతలు గా నిలచిన వారి కి ప్రధాన మంత్రి శ్రీ నరేంద్ర మోదీ అభినందనల ను తెలియ జేశారు.
పర్యావరణం మరియు జల వాయు పరివర్తన శాఖ కేంద్ర మంత్రి శ్రీ భూపేందర్ యాదవ్ ట్వీట్ ను ప్రధాన మంత్రి రీట్వీట్ చేస్తూ -
‘‘విజేతల కు ఇవే అభినందన లు. చీతాలు ఆరోగ్యం గా ఉండడం తో పాలు ప్రసన్నం గా కూడా ఉంటాయి అని ఆశపడుతున్నాను.’’ అని పేర్కొన్నారు.
నౌకారవాణా మంత్రిత్వ శాఖ
24 గంటల్లో 57090 టన్నుల బొగ్గును అన్లోడ్ చేసి రికార్డు సృష్టించిన వి.ఒ.సి. పోర్ట్
వి.ఒ. చిదంబరనార్ పోర్ట్ 24 గంటల్లో 57,090 టన్నుల బొగ్గును అన్లోడ్ చేయడం ద్వారా సరికొత్త రికార్డు సృష్టించింది. బెర్త్ నెం.9లో ఎం.వి.స్టార్ లారా నౌక నుండి రికార్డు స్థాయిలో ఈ అన్ లోడింగ్ను చేపట్టారు. అంతకు ముందు 27.10.2020న బెర్త్ నం.9 వద్ద ఎం.వి. ఓషన్ డ్రీమ్ నౌక నుండి 56,687 టన్నుల బొగ్గును అన్లోడ్ చేశారు. ఇది ఇప్పటి వరకు రికార్డ్. తాజా ప్రక్రియతో ఈ రికార్డు అధిగమించినట్టయింది. పోర్ట్ ఒకే రోజులో 1,82,867 టన్నుల కార్గోను నిర్వహించడం విశేషం. ఇది అత్యధిక కార్గో నిర్వహణ కావడం గర్వించదగ్గ విషయం. పనామాక్స్ క్లాస్ నౌక ఎం.వి.స్టార్ లారా మార్షల్ ఐలాండ్స్ నుంచి 14.20 మీటర్ల ఫ్లోటింగ్ డ్రాఫ్ట్తో మొదలై.. ఇండోనేషియాలో ఉన్న మౌరా బెరౌ పోర్ట్ నుండి దాదాపు 77,675 టన్నుల బొగ్గును తీసుకొని భారత్కు చెందిన మెస్సర్స్ ఇండియా కోక్ అండ్ పవర్ ప్రయివేటు లిమిటెడ్ సంస్థకు అప్పగించేందుకు పయనమైంది. ట్యూటికోర్నీకి చెందిన మెస్సర్స్ ఐఎంసీఓఎల్ఏ
సంస్థ ఆధ్వర్యంలోని నిర్వహించబడుతున్న మూడు-హార్బర్ మొబైల్ క్రేన్లు 24 గంటల వ్యవధిలో 57,090 టన్నుల బొగ్గును డిస్చార్జ్ చేసింది. ఓడకు షిప్పింగ్ ఏజెంట్గా ట్యూటికోరిన్కు చెందిన మెస్సర్స్ జేఎన్పీ షిప్పింగ్ ఏజెన్సీ, స్టీవెడోర్ ఏజెంట్గా మెస్సర్స్ చెట్టినాడ్ లాజిస్టిక్స్ సంస్థలు పని చేశాయి. ఈ ఘనతను సాధించేలా కలిసి పనిచేసిన వాటాదారుల కృషిని, వారందించిన తోడ్పాటును వి.ఒ.సి.పోర్ట్ ట్రస్ట్ చైర్మన్ శ్రీ టి.కె.రామచంద్రన్ ప్రశంసించారు. మరింత ట్రాఫిక్ను ఆకర్షించడానికి పోర్ట్ పనితీరు మరియు ఉత్పాదకతలో మెరుగుదల సాధించడానికి తమ పోర్ట్ వర్గాలు నిరంతరాయంగా ప్రయత్నిస్తోందని అన్నారు.
ప్రధాన మంత్రి కార్యాలయం
శ్రీ మదన్ దాస్దేవి కన్నుమూత పట్ల సంతాపాన్ని తెలిపిన ప్రధాన మంత్రి
ఆర్ఎస్ఎస్ కు చెందిన సీనియర్ నేత శ్రీ మదన్ దాస్ దేవి కన్నుమూత పట్ల ప్రధాన మంత్రి శ్రీ నరేంద్ర మోదీ తీవ్ర దుఃఖాన్ని వ్యక్తం చేశారు.
శ్రీ మదన్ దాస్ దేవి తన జీవనాన్ని దేశ సేవ లో సమర్పణం చేశారని ఒక ట్వీట్ లో శ్రీ నరేంద్ర మోదీ పేర్కొన్నారు. మరణించిన నేత తో తనకు గల ప్రగాఢమైనటువంటి వ్యక్తిగత అనుబంధాన్ని కూడా ప్రధాన మంత్రి గుర్తు కు తెచ్చుకోవడం తో పాటు తాను ఆయన నుండి ఎంతో నేర్చుకొన్నానన్నారు.
ఒక ట్వీట్ లో ప్రధాన మంత్రి -
‘‘శ్రీ మదన్ దాస్ దేవి గారి కన్నుమూత వార్త తెలిసి అత్యంత దుఃఖం కలిగింది. ఆయన తన పూర్తి జీవనాన్ని దేశ సేవ కు అంకితం చేసి వేశారు. ఆయన తో నాకు ప్రగాఢమైన అనుబంధం ఉండటం ఒక్కటే కాకుండా సదా ఎంతో నేర్చుకొనే అవకాశాలు కూడా లభించాయి. ఈ శోక ఘడియ లో ఆయన యొక్క కుటుంబ సభ్యుల కు మరియు కార్యకర్త లు అందరి కి ఆ ఈశ్వరుడు ఊతాన్ని అందించు గాక. ఓమ్ శాంతి.’’ అని పేర్కొన్నారు.
బొగ్గు మంత్రిత్వ శాఖ
గత ఐదేళ్లలో దాదాపు 23 శాతం పెరిగిన దేశీయ బొగ్గు ఉత్పత్తి
స్థిరమైన మైనింగ్ మరియు మెరుగైన ఉత్పత్తిని నిర్ధారిస్తున్న బొగ్గు మంత్రిత్వ శాఖ
భారతదేశ మొత్తం బొగ్గు ఉత్పత్తి 2018-2019 ఆర్థిక సంవత్సరంలో జరిగిన 728.72 ఎంటీల ఉత్పత్తితో పోలిస్తే 2022-23 ఆర్థిక సంవత్సరంలో 893.08 ఎంటీక అంటే దాదాపు 22.6% వృద్ధిని సాధించింది. ప్రత్యామ్నాయ బొగ్గు దిగుమతులపై ఆధారపడటాన్ని తగ్గించడానికి దేశీయ బొగ్గు ఉత్పత్తిని పెంచడం మంత్రిత్వ శాఖ యొక్క ప్రాధాన్యత. గత 5 సంవత్సరాలలో కోల్ ఇండియా లిమిటెడ్  ఉత్పత్తి 15.9% వృద్ధితో 2018-2019 ఆర్థిక సంవత్సరంలో 606.89 ఎంటీతో పోలిస్తే 703.21 ఎంటీ  పెరిగింది. ఎస్సిసిఎల్ 4.3% వృద్ధితో 2018-19 ఆర్థిక సంవత్సరంలో 64.40 ఎంటీ నుండి 2022-23 ఆర్ధికసంవత్సరంలో 67.14 ఎంటీకు ఆకట్టుకునే వృద్ధిని నమోదు చేసింది. క్యాప్టివ్ మరియు ఇతర గనులు కూడా 113.7% వృద్ధితో 2018-19 ఆర్థిక సంవత్సరంలో 57.43 ఎంటీ ఉండగా2022-23 ఆర్థిక సంవత్సరంలో 122.72 ఎంటీ బొగ్గు ఉత్పత్తిలో ముందంజలో ఉన్నాయి.
అన్ని రంగాల డిమాండ్ను తీర్చడానికి మరియు థర్మల్ పవర్ ప్లాంట్లలో తగినంత బొగ్గు నిల్వలను నిర్ధారించడానికి స్వయం ప్రతిపత్తిని సాధించడానికి దేశీయ బొగ్గు ఉత్పత్తిని పెంచడానికి బొగ్గు మంత్రిత్వ శాఖ అనేక చర్యలను ప్రారంభించింది. బొగ్గు ఉత్పత్తిలో అసాధారణ వృద్ధి దేశ ఇంధన భద్రతకు మార్గం సుగమం చేసింది. 2023-2024 ఆర్ధిక సంవత్సరంలో వార్షిక బొగ్గు ఉత్పత్తి లక్ష్యం 1012 ఎంటీ.
అంతే కాకుండా పర్యావరణ పరిరక్షణ, వనరుల పరిరక్షణ, సామాజిక సంక్షేమం మరియు అడవులు, జీవవైవిధ్యాన్ని సంరక్షించే చర్యలపై దృష్టి సారించడం ద్వారా బొగ్గు ఉత్పత్తితో కలిసి స్థిరమైన అభివృద్ధిని ప్రోత్సహించడంలో మంత్రిత్వ శాఖ చురుగ్గా పాల్గొంటుంది. బొగ్గు మంత్రిత్వ శాఖ గనులలో రోడ్డు రవాణాను తొలగించడానికి సమగ్ర విధానాన్ని అభివృద్ధి చేయడానికి ఒక వ్యూహాన్ని రూపొందించింది మరియు 'ఫస్ట్ మైల్ కనెక్టివిటీ' ప్రాజెక్టుల క్రింద యాంత్రిక బొగ్గు రవాణా మరియు లోడింగ్ వ్యవస్థను అప్గ్రేడ్ చేయడానికి చర్యలు చేపట్టింది.
ప్రధాన మంత్రి కార్యాలయం
బిఆర్ఐసిఎస్14వ శిఖర సమ్మేళనం లో పాలుపంచుకోనున్న ప్రధాన మంత్రి
చైనా ఆతిథ్యం ఇవ్వనున్న 14వ బిఆర్ఐసిఎస్  శిఖర సమ్మేళనం 2022వ సంవత్సరం లో జూన్ 23వ మరియు 24వ తేదీల లో వర్చువల్ మాధ్యమం ద్వారా జరుగనుండగా, చైనా అధ్యక్షుడు శ్రీ శీ జిన్ పింగ్ ఆహ్వానాన్ని అందుకొని ప్రధాన మంత్రి శ్రీ నరేంద్ర మోదీ ఆ కార్యక్రమాని కి హాజరు కానున్నారు. అతిథి దేశాల తో ఒక ఉన్నత స్థాయి ప్రపంచ అభివృద్ధి సంబంధి సంభాషణ కార్యక్రమం కూడా ఈ కార్యక్రమం లో భాగం గా జూన్ 24వ తేదీ నాడు ఏర్పాటైంది.
2. అభివృద్ధి చెందుతున్న దేశాలన్నింటి కి ఉమ్మడి ఆందోళనకారకం అయిన అంశాల ను గురించి చర్చోపచర్చల ను సాగించడం కోసం ఒక వేదిక గా బ్రిక్స్ రూపొందింది. బహుళ పక్షీయ వ్యవస్థ లో మరింత ఎక్కువ ప్రాతినిథ్యం లభించడం తో పాటు అది అన్ని వర్గాల కు స్థానం లభించేటట్టు గా ఉండేవిధం గా దాని లో సంస్కరణ అవసరమని బ్రిక్స్ దేశాలు ఎప్పటికప్పుడు విజ్ఞప్తి చేస్తూ వస్తున్నాయి
3. బిఆర్ఐసిఎస్  పద్నాలుగో శిఖర సమ్మేళనం లో ఉగ్రవాదానికి వ్యతిరేకంగా పోరాటాన్ని జరపడం, వ్యాపారం, ఆరోగ్యం, సాంప్రదాయక ఔషధాలు, పర్యావరణం, విజ్ఞాన శాస్త్రం మరియు సాంకేతిక విజ్ఞానం, నూతన ఆవిష్కరణలు, వ్యవసాయం, సాంకేతిక విద్య మరియు వృత్తి విద్యలు & శిక్షణ, ఎమ్ఎస్ఎమ్ఇ లు వంటి రంగాల లో బ్రిక్స్ సభ్యత్వ దేశాల మధ్య సహకారం ప్రస్తావన కు వచ్చే ఆస్కారం ఉంది. బహుళ పక్షీయ వ్యవస్థ లో సంస్కరణ, కోవిడ్-19 మహమ్మారి కి ఎదురొడ్డి పోరాడడం మరియు ప్రపంచ వ్యాప్తం గా ఆర్థిక సంబంధి మెరుగుదల తదతర అంశాల పై సైతం చర్చలు జరిగేందుకు అవకాశాలు ఉన్నాయి.
4. శిఖర సమ్మేళనాని కంటే పూర్వం, ప్రధాన మంత్రి 2022వ సంవత్సరం జూన్ 22 న జరుగనున్న ‘బ్రిక్స్ బిజినెస్ ఫోరమ్’ యొక్క ప్రారంభ కార్యక్రమం లో ముందస్తు గా రికార్డు చేసిన ప్రధానోపన్యాసాన్ని ఇవ్వడం ద్వారా పాలుపంచుకోనున్నారు.
ప్రధాన మంత్రి కార్యాలయం
ఒరియా నూతన సంవత్సర, మహా బిషుబ పాన సంక్రాంతి సందర్భంగా ప్రజలకు శుభాకాంక్షలు తెలిపిన ప్రధానమంత్రి
ప్రధానమంత్రి శ్రీ నరేంద్ర మోదీ ఒడియా నూతన సంవత్సరం, మహా బిషుబ పాన సంక్రాంతి సందర్బంగా ప్రధానమంత్రి ప్రజలకు శుభాకాంక్షలు తెలిపారు
(“ ఒడియా నూతన సంవత్సరం, మహా బిషుబ పాన సంక్రాంతి శుభాకాంక్షలు. రానున్న నూతనసంవత్సరం ఆనందాన్ని, ప్రతి ఒక్కరి జీవితాలలో మంచి ఆరోగ్యాన్ని తీసుకురాగలదని ” ప్రధానమంత్రి తమ సందేశంలో పేర్కొన్నారు.
పౌర విమానయాన మంత్రిత్వ శాఖ
హిమాచల్ ప్రదేశ్లో విమానయాన మౌలిక సదుపాయాల బలోపేతానికి ఆ రాష్ట్ర ముఖ్యమంత్రికి లేఖ రాసిన శ్రీ జ్యోతిరాదిత్య సింధియా
హిమాచల్ ప్రదేశ్ రాష్ట్రంలో విమానయాన మౌలిక సదుపాయాలను బలోపేతం చేయడానికి గాను వ్యక్తిగత జోక్యాన్ని కనబరచాలని కోరుతూ.. ఆ రాష్ట్ర ముఖ్యమంత్రి శ్రీ జై రామ్ ఠాకూర్కు కేంద్ర
కేంద్ర విమానయాన శాఖ మంత్రి శ్రీ జ్యోతిరాదిత్య ఎం సింధియా ఒక లేఖ రాశారు. దేశంలో విమానయాన రంగానికి పెరుగుతున్న డిమాండ్ను తీర్చడానికి వీలుగా ఏఏఐ రానున్న 4-5 సంవత్సరాలలో రూ.20,000 కోట్ల నిధులతో విమానాశ్రయాల అభివృద్ధి మరియు విస్తరణను చేపట్టాలని నిర్ణయించింది. హిమాచల్ ప్రదేశ్లో విమానయాన రంగానికి సంబంధించిన వివిధ ప్రాజెక్టుల అమలును ప్రభావితం చేస్తున్న ఈ కింది సమస్యలపై కేంద్ర మంతి శ్రీ సింధియా, ఆ రాష్ట్ర ముఖ్యమంత్రి శ్రీ జై రామ్ ఠాకూర్ దృష్టికి తీసుకువెళ్లారు:
రన్వే బలోపేతం మరియు ఏఏఐ రెసిడెన్షియల్ కాలనీ నిర్మాణానికి సిమ్లా విమానాశ్రయంలో 13 ఎకరాల భూమి అవసరమని ఏఏఐ అంచనా వేసింది ఈ విషయంలో చొరవ చూపాలని కేంద్ర మంత్రి కోరారు.
- దీనికి తోడు రాష్ట్ర ప్రభుత్వం అడ్డంకులను తొలగించడానికి మరియు సిమ్లా విమానాశ్రయాన్ని ఏటీఆర్-72 రకం విమానాల నిర్వహణకు అనుకూలంగా తీర్చిదిద్దేందుకు గాను అవసరమైన భూమిని కేటాయించేలా మద్దతు అందించలాని అభ్యర్థించబడింది.
- రాష్ట్ర ప్రభుత్వం సిమ్లా, మండి, మనాలి మరియు బద్దిలో మౌలిక సదుపాయాల పనులను త్వరగా పూర్తి చేయాలని అభ్యర్థించారు.
- ప్రాంతీయ ఎయిర్ కనెక్టివిటీ ఫండ్ ట్రస్ట్  కోసం వీజీఎఫ్ వాటాగా రాష్ట్ర ప్రభుత్వం 1.44 కోట్లు బకాయి ఉంది. దీనిని వెంటనే పరిష్కరించేలా చూడాలని కోరడమైంది.
ప్రధాన మంత్రి కార్యాలయం
స్వాతంత్య్ర యోధుడు శ్రీ ప్రహ్లాద్ జీ పటేల్ 115వ జయంతి కి ప్రధాన మంత్రి ఇచ్చిన సందేశం కార్యక్రమం మరియు గుజరాత్ లోని బేచరాజీ లో జరిగిన ప్రహ్లాద్ జీ పటేల్ గారి జీవితచరిత్ర గ్రంథం ఆవిష్కరణ
‘‘శ్రీ ప్రహ్లాద్ జీ పటేల్ కార్యాలు వర్తమానతరాని కి ఉపయోగపడతాయి; అంతేకాదు భావి తరాల కు ప్రేరణ ను అందిస్తాయి’’
గుజరాత్ లోని బేచరాజీ లో జరిగిన శ్రీ ప్రహ్లాద్ జీ పటేల్ యొక్క 115వ జయంతి మరియు ఆయన  జీవితచరిత్ర గ్రంథావిష్కరణ సందర్భం లో ఏర్పాటైన కార్యక్రమాన్ని ఉద్దేశించి ప్రధాన మంత్రి శ్రీ నరేంద్ర మోదీ ఈ రోజు న ఒక వీడియో సందేశం మాధ్యమం ద్వారా ప్రసంగించారు. ఈ సందర్భం లో పాలుపంచుకొన్న వారి లో గుజరాత్ ముఖ్యమంత్రి శ్రీ భూపేంద్ర భాయి పటేల్ కూడా ఉన్నారు.
ప్రధాన మంత్రి బేచరాజీ యొక్క గౌరవశాలి భూమి మీద శ్రద్ధాంజలి ని ఘటించారు. అంతేకాక స్వాతంత్య్ర యోధుడు, సామాజిక కార్యకర్త శ్రీ ప్రహ్లాద్ జీ పటేల్ కు నమస్కరించారు. సమాజ సేవ లో శ్రీ ప్రహ్లాద్ జీ పటేల్ గారి ఔదార్యం మరియు ఆయన చేసిన త్యాగం గురించి ప్రధాన మంత్రి ప్రస్తావించారు. ఈ స్వాతంత్య్ర సమర మహా యోధుడు మహాత్మ గాంధీ ఆహ్వానించిన మీదట స్వాతంత్య్ర సంగ్రామం లో పాలుపంచుకోగా, ఆయన ను బందీ గా పట్టుకొని సాబర్ మతీ లో, యరవాడ లో జైలు శిక్ష విధించడమైంది.
శ్రీ ప్రహ్లాద్ జీ పటేల్ లో ‘దేశాని కే ప్రథమ తాంబూలం’ అనేటటువంటి భావన ను పట్టి చూపిన ఒక ఘటన ను గురించి ప్రధాన మంత్రి వివరించారు. జైలు లో ఉన్న కాలం లో శ్రీ ప్రహ్లాద్ పటేల్ యొక్క తండ్రిగారు చనిపోయారు; అయినా తండ్రి అంతిమ సంస్కారాలను పూర్తి చేయడానికి అనుమతి ని ఇవ్వడం కోసం వలసవాద పాలకులు పెట్టిన క్షమాపణ సంబంధి షరతుల ను శ్రీ ప్రహ్లాద్ పటేల్ స్వీకరించలేదు. గుప్తం గా ఉండి స్వాతంత్ర్యం కోసం పోరాటం జరుపుతూ ఉండినటువంటి అనేక మంది స్వాతంత్య్ర యోధుల కు కూడాను ఆయన సమర్ధన లభించింది. స్వాతంత్య్రం అనంతర కాలం లో సంస్థానాల ను విలీనం చేయడం లో సర్ దార్ పటేల్ గారి కి సాయపడడం లో శ్రీ ప్రహలాద్ జీ పటేల్ పోషించిన పాత్ర ను కూడా ప్రధాన మంత్రి నొక్కి చెప్పారు. అటువంటి అనేక మహా స్వాతంత్య్ర సేనానుల ను గురించి చరిత్ర పుస్తకాల లో ఎక్కడా ఏ ప్రస్తావన లేకపోవడం పట్ల ప్రధాన మంత్రి విచారాన్ని వ్యక్తం చేశారు. శ్రీ శ్రీ ప్రహ్లాద్ జీ పటేల్ యొక్క సతీమణి కాశీ బా గారి కి కూడాను ప్రధాన మంత్రి శ్రద్ధాంజలి ని అర్పించారు. మహనీయుల జీవనం మరియు కార్యశైలి ని అక్షరబద్దం చేయడం చాలా ముఖ్యమైనటువంటిది. ఎందుకు అంటే అది యువతరం లో ప్రేరణ ను రగిలిస్తుంది అని ప్రధాన మంత్రి అన్నారు.
స్వాతంత్య్ర యోధుల కు సంబంధించిన తెలియని పార్శ్వాల ను గురించి పరిశోధన జరిపి, వాటి ని ప్రచురించవలసిందంటూ విశ్వవిద్యాలయాలు అన్నిటికీ ప్రధాన మంత్రి విజ్ఞప్తి చేశారు. మనం శ్రీ ప్రహ్లాద్ జీ పటేల్ వంటి స్వాతంత్య్ర యోధుల ను ‘న్యూ ఇండియా’ ను నిర్మించేందుకు శ్రమించిన వారు గా గుర్తు పెట్టుకోవాలి అని ప్రధాన మంత్రి అన్నారు.